cyanic-selkie/wikianc huggingface dataset:
Κατασκευή ιστοσελίδων
Σχεδιασμός Σελίδων Ιστού (Web Design)
Για τη διαδικασία σχεδιασμού μιας ιστοσελίδας, μιας εφαρμογής ή ενός πολυμέσου για το διαδίκτυο μπορεί να συνδυάζονται πολλοί κλάδοι όπως animation, συγγραφή, επικοινωνιακός σχεδιασμός, εταιρική ταυτότητα, σχεδιασμός γραφικών, αλληλεπίδραση ανθρώπου-υπολογιστή, αρχιτεκτονική υπολογιστών, σχεδιασμός αλληλεπίδρασης, αγοραλογία, φωτογραφία, βελτιστοποίηση μηχανών αναζήτησης και τυπογραφία.
Τα εργαλεία και οι τεχνολογίες που χρησιμοποιούνται περιλαμβάνουν μεταξύ άλλων:
Οι ιστοσελίδες μπορούν να είναι στατικές ή δυναμικές. που αναπροσαρμόζουν αυτόματα το περιεχόμενό τους ή την εμφάνισή τους βασιζόμενες σε μια ποικιλία παραγόντων, όπως μια καταχώρηση από τον τελικό-χρήστη, μια καταχώρηση ή αλλαγή στο περιβάλλον προγραμματισμού από τον χειριστή της ιστοσελίδας ( όπως εν παραδείγματι μια μορφοποίηση της βάσης δεδομένων).
Εξαιτίας της συνεχούς εξειδίκευσης στους τομείς της επικοινωνιακής Πληροφορικής, δημιουργείται μια σαφής τάση διαχωρισμού του σχεδιασμού στο Διαδίκτυο από την ανάπτυξη του διαδικτύου ως μέσου ροής της πληροφορίας και των αγαθών προς όλες τις διαδικτυακές υπηρεσίες.
Προσβασιμότητα Ιστοσελίδων
Για να είναι προσβάσιμη μια ιστοσελίδα θα πρέπει να ακολουθεί κάποιες αρχές προσβασιμότητας. Αυτές οι αρχές είναι γνωστές ως WCAG όταν μιλάμε για το περιεχόμενο και μπορούν να ομαδοποιηθούν στις ακόλουθες κατηγορίες.
Παρόλα αυτά η W3C επιτρέπει ως εξαίρεση στους πινάκες που προορίζονται για εμφάνιση στην ιστοσελίδα να παραμένουν κατανοητοί όταν γραμμικοποιούνται ή σε περίπτωση που κάτι αντίστοιχο μπορεί να εφαρμοστεί.
Η προσβασιμότητα των ιστοσελίδων αλλάζει επίσης εξαιτίας των Συστημάτων Διαχείρισης Περιεχομένου (Content Management Systems), τα οποία επιτρέπουν να γίνονται αλλαγές στις ιστοσελίδες χωρίς να απαιτείται ιδιαίτερη γνώση από προγραμματισμό.
Η Ανάπτυξή ιστοσελίδων απαιτεί τη συνεργασία πολλών διαφορετικών στοιχείων ώστε το διαδίκτυο να είναι προσβάσιμο σε ανθρώπους με αναπηρίες. Αυτά τα στοιχεία περιλαμβάνουν:
Ιστορικά Στοιχεία
Ο Τιμ Μπέρνερς-Λι δημοσίευσε αυτό που σήμερα θεωρούμε ότι ήταν η πρώτη ιστοσελίδα των Αύγουστο του 1991. Ο Τιμ Μπέρνερς-Λι ήταν ο πρώτος που συνδύασε τη Διαδικτυακή επικοινωνία (μέσω της οποίας μετέφερε την ηλεκτρονική αλληλογραφία και το Usenet επί δεκαετίες) με υπερκείμενο (Hypertext) (το οποίο επίσης υπήρχε για δεκαετίες με περιορισμένες δυνατότητες στην αναζήτηση πληροφοριών οι οποίες ήταν αποθηκευμένες σε έναν μόνο υπολογιστή). Οι ιστοσελίδες γράφονται σε γλώσσες σήμανσης κειμένου (markup languages) που ονομάζονται HTML. Οι προγενέστερες εκδόσεις της HTML ήταν περιορισμένων δυνατοτήτων, μόνο για να δίνουν στην ιστοσελίδα τη βασική της δομή (Επικεφαλίδες και παραγράφους), και τη δυνατότητα να χρησιμοποιούν υπερκείμενο. Αυτή ήταν μια νέα μορφή επικοινωνίας διαφορετική από τις ήδη υπάρχουσες-οι χρήστες μπορούν να οδηγηθούν σε άλλες σελίδες με συνεχόμενα συνδέσμων (hyperlinks).
Σχεδιασμός Ιστοσελίδων
Ο σκοπός του σχεδιασμού στο Διαδίκτυο είναι πολυσύνθετος αλλά βασικός κατά την εφαρμογή του. Πριν τη δημιουργία και το «ανέβασμα», την δημοσίευση μιας ιστοσελίδας, είναι σημαντικό να σχεδιαστεί ακριβώς ότι είναι αναγκαίο για την ιστοσελίδα. Είναι πολύ σημαντικό να αποφασιστούν, το κοινό στο οποίο θα απευθύνεται, ο σκοπός της δημιουργίας της καθώς και το περιεχόμενο της.
Εξωτερικοί σύνδεσμοι
Κατηγορία:Διαδίκτυο Κατηγορία:Σχεδιασμός
Λασποηφαίστειο
thumb|right|300px|Λασποηφαίστειο στην περιοχή των Καρπαθίων. Λασποηφαίστεια είναι μορφολογικες ηφαιστειόμορφες ανυψώσεις του εδάφους από τα οποία εκρέει λάσπη κορεσμένη και με άλλα χημικά συστατικά, όπως το μεθάνιο.
Ο σχηματισμός του είναι αποτέλεσμα τεκτονικών δρωμένων, της λεγόμενης «κρύας ηφαιστειότητας» (διαπιισμός), στην οποία ιζηματογενή πετρώματα αναβλύζουν μέσα από τον φλοιό της γης επειδή είναι πλούσια σε πηλό λόγω της σχετικά χαμηλής πυκνότητας και της ικανότητας διόγκωσης των αργιλικών ορυκτών. Η προαπαιτούμενη για αυτήν τη διαδικασία είναι συνήθως μια ταχεία καθίζηση των αποβλήτων αργίλου μέσα με ύδατα υπό υψηλή πίεση. Οι ίδιες συνθήκες κατάθεσης που ευνοούν το σχηματισμό ηφαιστείων λάσπης οδηγούν επίσης στο σχηματισμό εναποθέσεων υδρογονανθράκων, έτσι ώστε το ένα να συνοδεύει το άλλο. Ο λόγος για την έκρηξη ενός ηφαιστείου λάσπης μπορεί να είναι μια ξαφνική απελευθέρωση πίεσης από το υδατικό κορεσμένο ίζημα λόγω σεισμού, σε ορισμένες περιπτώσεις ηφαίστεια λάσπης προήλθαν επίσης από γεωτρήσεις κατά τη διάρκεια της εξερεύνησης ή της εξόρυξης πετρελαιοκηλίδων.
Πηγές
Κατηγορία:Γεωδυναμική
Joseph: Ο Βασιλιάς των Ονείρων
Το Joseph: Ο Βασιλιάς των Ονείρων (πρωτότυπος αγγλικός τίτλος: Joseph: King of Dreams) είναι Αμερικανική απευθείας-σε-βίντεο ταινία κινουμένων σχεδίων του 2020. Είναι η μόνη απευθείας-σε-βίντεο παραγωγή της DreamWorks Animation. Η ταινία είναι προσαρμογή της ιστορίας του Ιωσήφ του Ιακώβ από το βιβλίο της Γένεσης στην Βίβλο και είναι πρίκουελ της ταινίας του 1998 Ο Πρίγκιπας της Αιγύπτου. Η ταινία κυκλοφόρησε στις 7 Νοεμβρίου του 2020 και έλαβε μικτά-προς-θετικά σχόλια από τους κριτικούς.
Εξωτερικοί σύνδεσμοι
Κατηγορία:Ταινίες του 2000 Κατηγορία:Ταινίες πρίκουελ Κατηγορία:Ταινίες κινουμένων σχεδίων της DreamWorks Animation Κατηγορία:Ταινίες παραγωγής DreamWorks Κατηγορία:Ταινίες με θέμα τον Χριστιανισμό Κατηγορία:Ταινίες spin-offs Κατηγορία:Ο Πρίγκιπας της Αιγύπτου Κατηγορία:Ταινίες κινουμένων σχεδίων του 2000
Α.Γ.Σ. Πολύστρατος Λαέρμων
Ο  Αθλητικός Γυμναστικός Σύλλογος (Α.Γ.Σ.) Πολύστρατος Λαέρμων, γνωστός πιο απλά ως Πολύστρατος είναι αθλητικός σύλλογος που εδρεύει στο χωριό Λάερμα Ρόδου. Δραστηριοποιείται στο άθλημα του ποδοσφαίρου και ιδρύθηκε το 1986. Τα τελευταία χρόνια συμμετέχει ανελλιπώς στα τοπικά Πρωταθλήματα Β' και Γ' Κατηγορίας της Ένωσης Ποδοσφαιρικών Σωματείων Δωδεκανήσου.
Ο Αριθμός Μητρώου της ομάδας στα αρχεία της ΕΠΟ είναι 4381 και αποτελεί το κατά σειρά 66ο σωματείο της Δωδεκανήσου, που προστέθηκε στο αθλητικό μητρώο της Γενικής Γραμματείας Αθλητισμού (ΓΓΑ). Τα χρώματα στη φανέλα του Πολύστρατου είναι το πράσινο και το λευκό, με τις εμφανίσεις να ποικίλλουν κάθε χρονιά με διαφορετικούς συνδυασμούς και προσθήκη τρίτου χρώματος (συνήθως μαύρο), αλλά πάντα έχοντας ως βάση τα δύο αυτά χρώματα. Η πιο επιτυχημένη χρονιά στη σύγχρονη ιστορία του συλλόγου είναι η σεζόν 2014-15, όπου ο Πολύστρατος κατέκτησε το Πρωτάθλημα Γ' Κατηγορίας της ΕΠΣ Δωδεκανήσου. Αυτός ήταν και ο πρώτος τίτλος στην ιστορία του συλλόγου, ο οποίος μέχρι τότε μετρούσε μόνο ανόδους, αλλά ποτέ ως πρωταθλητής.
Προέλευση ονόματος
Από το νησί της Ρόδου έχουν καταγωγή αρκετές γνωστές προσωπικότητες της αρχαιότητας όπως οι Ανδρόνικος, Ανταγόρας, Άτταλος, Γέμινος, Διαγόρας, Ίππαρχος, Καλλιπάτειρα, Κλεόβουλος, Λεωνίδας, Μέμνων, Μέντωρ, Παναίτιος, Πασικλής, Πείσανδρος, Ποσειδώνιος, Σιμίας, Τιμαχίδης, Τιμοκράτης, Τιμοκρέων, Τιμοσθένης, Φιλόμνηστος, Χάρης ο Λίνδιος κλπ και αποτελεί σύνηθες φαινόμενο αθλητικοί σύλλογοι τόσο του ίδιου του νησιού όσο και των υπολοίπων νησιών των Δωδεκανήσων να παίρνουν το όνομά τους τόσο από αυτούς (πχ Διαγόρας, Δωριέας, Ακουσίλαος Φανών, Κλεόβουλος Λίνδου κλπ) όσο και από άλλες σπουδαίες προσωπικότητες της αρχαιότητας (πχ Ποσειδώνας Καρπάθου, Π.Α.Σ. Ανταγόρας Κω, Πολυβώτης Νισύρου κλπ).
Έτσι συνέβη και στην περίπτωση του Πολύστρατου Λαέρμων, για τον οποίο κυριαρχεί η άποψη ότι το όνομά του είναι εμπνευσμένο από τον Πολύστρατο τον Επικούρειο, ο οποίος ήταν ο δεύτερος σχολάρχης στη φιλοσοφική Σχολή του Σαμιώτη Επίκουρου, ύστερα από τον Έρμαρχο και για τον οποίο λέγεται ότι γεννήθηκε την ίδια ημέρα με τον Ιπποκλείδη, άκουσαν μαζί τον Επίκουρο, έζησαν μαζί στον Κήπο και πέθαναν την ίδια ημέρα. . Παράλληλα, υπάρχει και μια δεύτερη άποψη ότι το όνομα του Πολύστρατου Λαέρμων προήλθε από τον ομώνυμο φίλο του Ηρακλή, ο οποίος έγινε γνωστός από ένα επίγραμμα που ανακαλύφθηκε στη Δύμη της Αχαΐας, σύμφωνα με το οποίο ο Πολύστρατος συνόδευσε τον Ηρακλή στην εκστρατεία του εναντίον των Μολιόνων και σκοτώθηκε στη μάχη, όπως και ο αδελφός του Ηρακλή, ο Ιφικλής.
Έδρα
Το γήπεδο που χρησιμοποιεί ο Πολύστρατος ως γηπεδούχος στους εντός έδρας αγώνες του είναι το Ε.Α.Κ., ενώ ως δεύτερη έδρα έχει το Γήπεδο Δηγενή (Κοσκινού). Το γήπεδο Ε.Α.Κ. είναι εξοπλισμένο με συνθετικό χλοοτάπητα και έχει διαστάσεις 115x67 μέτρα. Διαθέτει αποδυτήρια, φωτισμό και εξέδρες στη μία πλευρά του γηπέδου. Χρησιμοποιείται επίσης ως βασική έδρα από τις ομάδες: ΑΕ Κατταβιας, ΑΟ Μεγίστης Καστελλόριζου, ΓΑΣ Πάνθηρες Ρόδου, Δωριέας, Ευαγόρας και Ροδιακό και ως δεύτερη έδρα από τις ομάδες: Δαμάγητος, Διαγόρας Βατίου, Ιππότες και Χάλκη.
Βαθμολογική θέση ανά αγωνιστική περίοδο
2014-2015: Γ΄ Κατηγορία: 1η θέση (52 βαθμούς) *Πρωταθλητής*
2015-2016: Β' Κατηγορία - 1ος Όμιλος: 4η θέση (34 βαθμούς)
2016-2017: Β' Κατηγορία - 2ος Όμιλος: 4η θέση (28 βαθμούς)
2017-2018: Β' Κατηγορία - 2ος Όμιλος: 3η θέση (37 βαθμούς)
2018-2019: Β' Κατηγορία - 2ος Όμιλος: 8η θέση (25 βαθμούς)
2019-2020: Β' Κατηγορία - 2ος Όμιλος: 10η θέση (13 βαθμούς)
2020-2021: Β' Κατηγορία - 1ος Όμιλος: 9η θέση (0 βαθμοί) *Διεκόπη το Πρωτάθλημα*
2021-2022: Β' Κατηγορία - 1ος Όμιλος: *Εν εξελίξει*
Διοικητικό Συμβούλιο
Μέλη Διοικητικού Συμβουλίου περιόδου 2021-22
Πρόεδρος: Χριστοφόρου Ελευθέριος
Αντιπρόεδρος: Αντωναράκης Γεώργιος
Γραμματέας: Τριγενής Στέργος
Ταμείας: Πατούνας Κωνσταντίνος
Μέλος: Καλογεράκης Σωτήριος
Μέλος: Μανωλιάκης Νικόλαος
Μέλος: Αντωναράκης Γεώργιος
Μέλος: Παπαντωνίου Νικόλαος
Μέλος: Χατζησταμάτης Νεκτάριος
Μέλος: Διακογεωργίου Μιχάλης
Τρέχον ρόστερ
Ρόστερ περιόδου 2021-22 :
1.	GEORGIEV STANCHO
2.	QEVANI ALEKS
3.	ΑΘΑΝΑΣΙΟΥ ΙΩΑΝΝΗΣ
4.	ΑΝΑΣΤΑΣΙΑΔΗΣ ΝΙΚΟΛΑΟΣ
5.	ΒΑΛΛΑΣ ΑΘΑΝΑΣΙΟΣ
6.	ΓΑΝΩΤΑΚΗΣ ΜΙΧΑΗΛ
7.	ΓΕΩΡΓΑΛΛΗΣ ΝΕΚΤΑΡΙΟΣ
8.	ΕΡΝΙΚΙΟΙΛΗΣ ΗΛΙΑΣ
9.	ΘΕΟΔΩΡΟΥ ΓΡΗΓΟΡΙΟΣ
10.	ΙΣΚΑΣ ΤΣΑΜΠΙΚΟΣ
11.	ΚΑΛΛΙΩΡΑΣ ΑΝΑΡΓΥΡΟΣ
12.	ΚΑΝΕΛΛΗΣ ΜΙΧΑΗΛ
13.	ΚΑΡΠΑΘΑΚΗΣ ΝΙΚΟΛΑΟΣ
14.	ΚΑΤΣΙΜΠΡΑΚΗΣ ΓΕΩΡΓΙΟΣ
15.	ΚΛΑΔΗΣ ΠΑΝΤΕΛΗΣ
17.	ΚΟΝΙΑΡΗΣ ΣΩΤΗΡΗΣ
18.	ΚΟΥΤΡΑΣ ΧΡΗΣΤΟΣ-ΙΩΑΝΝΗΣ
19.	ΚΥΠΡΑΙΟΣ ΕΛΕΥΘΕΡΙΟΣ
20.	ΚΩΣΤΙΔΗΣ ΝΙΚΟΛΑΟΣ
21.	ΛΥΚΟΠΑΝΤΗΣ ΑΓΑΠΗΤΟΣ
22.	ΜΑΤΣΗΣ ΔΗΜΗΤΡΙΟΣ
23.	ΜΠΑΚΑΡΗΣ ΙΩΑΝΝΗΣ
24.	ΜΠΑΛΛΑ ΣΑΙΜΙΡ
25.	ΜΠΑΝΓΚΟΥΡΑΣ ΦΩΤΙΟΣ
26.	ΝΙΚΑΝΔΡΟΥ ΝΙΚΟΛΑΟΣ
27.	ΟΙΚΟΝΟΜΟΥ ΒΑΣΙΛΕΙΟΣ
28.	ΠΑΠΑΒΑΣΙΛΕΙΟΥ ΣΤΑΥΡΟΣ
29.	ΠΑΠΑΝΤΩΝΙΟΥ ΙΩΣΗΦ
30.	ΠΑΠΑΣΤΕΡΓΗΣ ΣΤΕΡΓΟΣ
32.	ΠΟΥΖΟΥΚΑΚΗΣ ΝΙΚΟΛΑΟΣ
33.	ΣΑΒΒΑΚΗΣ ΣΤΕΡΓΟΣ
34.	ΣΠΑΝΟΣ ΚΩΝΣΤΑΝΤΙΝΟΣ
36.	ΣΩΤΑ ΑΝΤΩΝΙΟΣ
37.	ΤΣΙΑΝΤΟΥΛΑΣ ΠΑΝΑΓΙΩΤΗΣ
38.	ΦΛΑΓΚΟΣ ΦΑΝΟΥΡΙΟΣ
40.	ΧΑΤΖΗΣΑΒΒΑΣ ΓΕΩΡΓΙΟΣ
41.	ΧΡΙΣΤΟΦΙΔΗΣ ΓΕΩΡΓΙΟΣ
Ρόστερ ποδοσφαιρικής ομάδας ανά περίοδο
Σεζόν 2010-11:
Χαλκιόπουλος, Κρητικός Β., Κρητικός Ι., Μπάρλας, Μπούρας, Μαδεμλής, Σολωμός, Πανάρετος, Αναστασιάδης, Γκορτζίλας, Διακοτσαμπής, Πολυχρόνης, Χατζησταμάτης, Μόσχου, Πατούνας, Μπαιλάς, Ροδίτης, Χατζησάββας
Σεζόν 2011-12:
Χαλκιόπουλος, Κρητικός Β., Κρητικός Ι., Αθανασόπουλος, Μπάρλας, Μπούρας, Μαδεμλής, Σολωμός, Πανάρετος, Αναστασιάδης, Αγγελόπουλος, Γκορτζίλας, Διακοτσαμπής, Πολυχρόνης, Χατζησταμάτης, Μόσχου, Ελευθερίου, Πατούνας, Χρηστίδης, Μπαιλάς, Ροδίτης, Χατζησάββας, Κατσινίκας
Σεζόν 2012-13:
Νικολέττος, Τσούβαλης, Κουτσογούλας, Αγγελόπουλος, Μόσχου, Σπάτα, Βασιλώτος, Αθανασόπουλος, Γ. Μόσχου, Φίκας, Ρίζας, Γεωργάς, Χρηστίδης, Αναστασιάδης, Καστικάς, Κρητικός, Κατσινίκας, Γιαννίκος
Σεζόν 2013-14:
Σαρίκας, Μοσκιού, Τσαφής, Γιακουμάρος, Αναστασιάδης, Γιαννίκος, Μπακαρής, Λυκοπάντης, Βασιλείου, Θεοδώρου, Καραγιάννης, Κοιλιάς, Σταματίου, Πόλος, Χατζημιχάλης, Πατούνας
Σεζόν 2014-15:
Σαρίκας, Μοσκιού, Τσαφής, Γιακουμάρος, Αναστασιάδης, Γιαννίκος, Μπακαρής, Λυκοπάντης, Βασιλείου, Θεοδώρου, Καραγιάννης, Κοιλιάς, Σταματίου, Πόλος, Χατζημιχάλης, Ερνίκιολης, Πατούνας
Σεζόν 2015-16:
Χατζησάββας, Πανούσης, Σαρίκας, Μοσκιού, Τσαφής, Γιακουμάρος, Αναστασιάδης, Γιαννίκος, Μπακαρής, Λυκοπάντης, Βασιλείου, Θεοδώρου, Καραγιάννης, Κοιλιάς, Σταματίου, Πόλος, Χατζημιχάλης, Ερνίκιολης, Ψαρράς, Χατζηκαλημέρης, Αντωνούρης, Δημητρίου, Ματοχιτάι, Παπακώστας, Χωρίτης, Γιώργου, Πατούνας, Μουστακέλης, Κριτικός, Χαριλάου
Σεζόν 2016-17:
Αλαφάκης, Σαρίκας, Μοσκιού, Τσαφής, Γιακουμάρος, Αναστασιάδης, Γιαννίκος, Μπακαρής, Λυκοπάντης, Βασιλείου, Θεοδώρου, Καραγιάννης, Κοιλιάς, Σταματίου, Πόλος, Χατζημιχάλης, Ερνίκιολης, Πανούσης, Ψαρράς, Χατζηκαλημέρης, Αντωνούρης, Δημητρίου, Ματοχιτάι, Παπακώστας, Χωρίτης, Γιώργου, Πατούνας, Μουστακέλης, Κριτικός, Χαριλάου, Γιώτας, Παπαστεργής, Αποστολόπουλος, Παπαβασιλείου, Αμοιρόπουλος, Παπαστεργής
Σεζόν 2017-18:
Σαρίκας, Μοσκιού, Τσαφής, Γιακουμάρος, Αναστασιάδης, Γιαννίκος, Μπακαρής, Λυκοπάντης, Βασιλείου, Θεοδώρου, Καραγιάννης, Κοιλιάς, Σταματίου, Πόλος, Χατζημιχάλης, Ερνίκιολης, Πανούσης, Ψαρράς, Χατζηκαλημέρης, Αντωνούρης, Δημητρίου, Ματοχιτάι, Παπακώστας, Χωρίτης, Γιώργου, Πατούνας, Μουστακέλης, Κριτικός, Χαριλάου, Γιώτας, Παπαστεργής, Αποστολόπουλος, Παπαβασιλείου, Αμοιρόπουλος, Παπαστεργής
Σεζόν 2018-19:
Σαρίκας, Μοσκιού, Τσαφής, Γιακουμάρος, Αναστασιάδης, Γιαννίκος, Μπακαρής, Λυκοπάντης, Βασιλείου, Θεοδώρου, Καραγιάννης, Κοιλιάς, Σταματίου, Πόλος, Χατζημιχάλης, Ερνίκιολης, Πανούσης, Ψαρράς, Χατζηκαλημέρης, Αντωνούρης, Πατούνας, Μουστακέλης, Κριτικός, Χαριλάου, Γιώτας, Αποστολόπουλος, Παπαβασιλείου, Αμοιρόπουλος, Παπαστεργής, Κούκι, Κυρίτσης, Στεργακης, Παπαντωνίου
Σεζόν 2019-20:
Κούκι, Γκεοργκίεφ, Κεβάνι, Αθανασίου, Αναστασιάδης, Βάλλας, Γανωτάκης, Γεωργαλλής, Γιακουμάρος, Ερνικιοίλης, Θεοδώρου, Ίσκας, Καλλιώρας, Κανελλής, Καρπαθάκης, Κατσιμπράκης, Κλαδής, Κοιλιάς, Κόνιαρης, Κούτρας, Κυπραίος, Κωστίδης, Λυκοπάντης, Μάτσης, Μόσχος, Μπακαρης, Μπάλλα, Μπανγκούρας, Νικάνδρου, Οικονόμου, Παπαβασιλείου, Παπαντωνίου, Παπαστέργης, Πατούνας, Πουζουκάκης, Σαββάκης, Σπανός, Συρράκος, Σώτα, Τσιαντούλας, Φλάγκος, Χαλκιόπουλος, Χατζημιχαήλ, Κυρίστης
Σεζόν 2020-21:
Σεζόν 2021-22:
Γκεοργκίεφ, Κεβάνι, Αθανασίου, Αναστασιάδης, Βάλλας, Γανωτάκης, Γεωργαλλής, Γιακουμάρος, Ερνικιοίλης, Θεοδώρου, Ίσκας, Καλλιώρας, Κανελλής, Καρπαθάκης, Κατσιμπράκης, Κλαδής, Κοιλιάς, Κόνιαρης, Κούτρας, Κυπραίος, Κωστίδης, Λυκοπάντης, Μάτσης, Μόσχος, Μπακαρης, Μπάλλα, Μπανγκούρας, Νικάνδρου, Οικονόμου, Παπαβασιλείου, Παπαντωνίου, Παπαστέργης, Πατούνας, Πουζουκάκης, Σαββάκης, Σπανός, Συρράκος, Σώτα, Τσιαντούλας, Φλάγκος, Χαλκιόπουλος, Χατζημιχαήλ, Χατζησάββας, Χριστοφίδης
Παραπομπές
Κατηγορία:Αθλητικοί σύλλογοι Ρόδου Κατηγορία:Ποδοσφαιρικές ομάδες Ελλάδας Κατηγορία:Ιδρύσεις αθλητικών συλλόγων το 1986 Κατηγορία:Ιδρύσεις ποδοσφαιρικών ομάδων το 1986
Ποταμούλα Παρακαμπυλίων Αιτωλοακαρνανίας
Για συνώνυμο οικισμό δείτε το λήμμα: Ποταμούλα Μακρυνείας
Η Ποταμούλα είναι χωριό του πρώην δήμου Παρακαμπυλίων της Περιφερειακής Ενότητας Αιτωλοακαρνανίας. Βρίσκεται πάνω στην εθνική οδό Αγρινίου-Καρπενησίου και είναι το τελευταίο πεδινό χωριό αυτής της διαδρομής. Είναι αραιοκατοικημένο χωριό και αυτό οφείλεται στο ότι ο κάθε κάτοικος, έχτιζε το σπίτι του εκεί που ήταν και το κτήμα του. Περιλαμβάνει μεγάλη έκταση, το μάκρος του είναι γύρω στα πέντε χιλιόμετρα. Το χωριό διασχίζουν στην αρχή δύο ποτάμια, το ένα έρχεται από το χωριό Αμπέλια (Αύλακες) και το άλλο από το χωριό Κυπάρισσος. Στο μέσον του χωριού τα δύο αυτά ποτάμια ενώνονται σε ένα, όπου τα νερά του χύνονται λίγο πιο κάτω, στον ποταμό Ζέρβα.
Το χωριό Ποταμούλα έχει τακτική αστική συγκοινωνία από την πόλη του Αγρινίου. Έχει αστυνομικό τμήμα, διθέσιο δημοτικό σχολείο και νηπιαγωγείο. Οι οικογένειες που κατοικούν στο χωριό είναι περίπου εκατό. Οι κάτοικοι ασχολούνται κυρίως με τη γεωργία (ελιές κ.ά.) και με την κτηνοτροφία (αιγοπρόβατα).
Από το 1950 έως το 1997 το χωριό Ποταμούλα ήταν κοινότητα. Κατόπιν με το νόμο «Καποδίστρια» εντάχθηκε στο Δήμο Παρακαμπυλίων με έδρα τον Άγιο Βλάσιο. Γειτονικά χωριά που συνορεύει είναι, δυτικά με το χωριό Σαργιάδα, βόρεια με το χωριό Αμπέλια (Αύλακες), ανατολικά με το χωριό Κυπάρισσος και νότια με το χωριό Μαλεβρός, που βρίσκεται απέναντι από τον ποταμό Ζέρβα. Αποτελείται από δύο οικισμούς, τα Τσουναίικα, που είναι και ο μεγαλύτερος και τον Κελανίτη. Η ονομασία του πρώτου οφείλεται στην πληθώρα των κατοίκων που φέρουν το επώνυμο Τσούνης. Στα Τσουνέϊκα υπάρχει και ο παλιός οικισμός με την ίδια ονομασία και βρίσκεται σε μικρή απόσταση βορειοανατολικά του νέου οικισμού. Η μετεγκατάσταση στον νέο έγινε στις αρχές του 1970. Η αιτία της ήταν οι αγρότες να είναι πιο κοντά στις καλλιεργήσιμες εκτάσεις τους καθώς και πιο κοντά στο κεντρικό οδικό δίκτυο που οδηγεί στο Αγρίνιο. Σήμερα εκσυγχρονισμένος πλέον ο νέος οικισμός στερείται νέου κόσμου διότι νόσησε στο φαινόμενο τις αστυφιλίας. Τα Τσουνέικα είναι σχετικά πιο εύφορα από το υπόλοιπο χωριό γιατί βρίσκονται πολύ κοντά στον ποταμό Ζέρβα. Σε μικρή απόσταση έχουν βρεθεί (στους πρόποδες του βουνού Παλιόκαστρο) και τα απομεινάρια ενός αρχαίου ναού ο οποίος πιθανολογείται ότι ήταν αφιερωμένος στη θεά Άρτεμη.
Παραπομπές
Κατηγορία:Χωριά του νομού Αιτωλοακαρνανίας Κατηγορία:Δήμος Αγρινίου
Χαλίντ ιμπν Ουαλίντ
Ο Χαλίντ ιμπν Ουαλίντ (592 - 642) (αραβικά: أبو سليمان خالد بن الوليد بن المغيرة المخزومي) ήταν Άραβας στρατηγός των Μουσουλμάνων της εποχής του Μωάμεθ. Έμεινε γνωστός στους Άραβες με το προσωνύμιο που του έδωσε ο ίδιος ο Μωάμεθ, «Ρομφαία του Ισλάμ» (Sayf Allāh al-Maslūl, αραβικά: سيف الله المسلول). Ήταν μια από τις κορυφαίες στρατιωτικές προσωπικότητες της Ιστορίας αφού εκτός των άλλων, οι ιστορικοί υπολογίζουν – μετρώντας από τη μάχη της Ουχούντ και μετά- ότι μέσα σε 15 χρόνια, πήρε μέρος σαν ανώτατος αξιωματικός του στρατού σε 41 μάχες από τις οποίες δεν έχασε καμία. Ο ιστορικός Γκίμπον στο έργο του «Παρακμή και πτώση της Ρωμαϊκής αυτοκρατορίας» τον χαρακτηρίζει ως τον «πιο θαρραλέο και πιο επιτυχημένο από όλους τους Άραβες πολεμιστές».
Βιογραφία
Γεννήθηκε στη Μέκκα και ήταν μέλος της ηγετικής φυλής της πόλης, των Κουραϊσίτών. Ο πατέρας του, ήταν ευυπόληπτος και εύπορος έμπορος της πόλης και ο γιος του συχνά τον συνόδευε στα εμπορικά του ταξίδια. Έτσι είχε την ευκαιρία να γνωρίσει όλες τις ακμάζουσες πόλεις της περιοχής και τους πολιτισμούς τους. Από νωρίς έλαβε την πολεμική εκπαίδευση που λάμβαναν τότε τα αρσενικά παιδιά της φυλής, και σύντομα ήξερε να παλεύει, να ρίχνει τόξο, να ξιφομαχεί, και να ιππεύει. Επίσης διδάχτηκε από τους παλαιότερους τις τεχνικές του πολέμου, και την ανατροφή και εκπαίδευση των πολεμικών αλόγων.
Πολέμησε εναντίον του Μωάμεθ, πιστός στη πατρική θρησκεία μέχρι και το 629. Σε ηλικία σαράντα τριών χρόνων ασπάστηκε το Ισλάμ δηλώνοντας υποταγή στον μοναδικό Θεό και τον προφήτη του, τον Μωάμεθ και έφυγε για να μείνει μόνιμα πλέον, στη Μεδίνα. Μετά από τρεις μήνες στη Μεδίνα πήρε μέρος στη πρώτη πολεμική επιχείρηση –τη μάχη του Μουτάχ - ως απλός στρατιώτης για λογαριασμό των Μουσουλμάνων πλέον. Η μάχη αυτή κατέληξε σε ήττα για τους μουσουλμάνους αλλά σε προσωπική επιτυχία του Χαλίντ, που αφού πολέμησε με θάρρος και σκότωσε πολλούς εχθρούς κατάφερε να περιορίσει το μέγεθος της ήττας. Τότε ο Μωάμεθ τον αποκάλεσε «η ρομφαία του Ισλάμ», προσωνύμιο που θα τον συνοδεύει πάντα στην αθανασία. Πολέμησε με επιτυχία κατά της φυλής του, κατά την είσοδο του Μωάμεθ στη Μέκκα, το 630.
Από τότε πολέμησε σε όλες τις σημαντικές μάχες που έδωσαν οι Μουσουλμάνοι. Όταν πέθανε ο Μωάμεθ και ανέλαβε ο Αμπού Μπακρ σαν ο πρώτος χαλίφης των μουσουλμάνων, ο Χαλίντ έγινε στρατηγός που πολέμησε κατά τους πολέμους κατά των αποστατών, και κατέκτησε το Ιράκ κερδίζοντας τη περίφημη μάχη των αλυσίδων και την Συρία. thumb|right|Το τέμενος Χαλίντ ιμπν Ουαλίντ στη Χομς όπου βρίσκεται και ο τάφος του
Όταν δεύτερος χαλίφης μετά το θάνατο του Αμπού Μπακρ, ανέλαβε ο Ουμάρ ιμπν αλ-Χαττάμπ, καθαίρεσε τον Χαλίντ από στρατηγό, αλλά εκείνος εξακολούθησε να προσφέρει τις υπηρεσίες του από κατώτερη θέση. Και πάλι ήταν αυτός που κατέλαβε τη Δαμασκό, την Έμεσσα -σημερινή Χομς, που νίκησε τον βυζαντινό αυτοκράτορα Ηράκλειο στη μάχη του ποταμού Γιαρμούκ, που μπήκε στην Ιερουσαλήμ, στο Χαλέπι, και την Αντιόχεια. Ήταν ο πρώτος στρατιωτικός διοικητής της Συρίας και της Παλαιστίνης που πλέον ήταν όλη στα χέρια των Αράβων, το 637. Το φθινόπωρο του 638 παρουσιάστηκε μπροστά στον χαλίφη Ομάρ, στη Μεδίνα, κατηγορούμενος για σπατάλες, άσωτη ζωή και παραβίαση ορισμένων κανόνων του Κορανίου. Ο Ομάρ τον απέταξε από το στρατό, του κατάσχεσε όλη τη περιουσία, και ο Χαλίντ γύρισε για να περάσει τα υπόλοιπα χρόνια της ζωής του, σαν ιδιώτης πλέον στην Έμεσσα. Πέθανε το 642 σε ηλικία 58χρόνων από ασθένεια.
Πηγές
Κατηγορία:Μουσουλμάνοι Κατηγορία:Άραβες στρατηγοί Κατηγορία:Άραβες στρατιωτικοί
Ιωάννης Μαμούρης
Ο Ιωάννης Μαμούρης ή Γιάννης του Γκούρα (Δρέμισα Φωκίδος, 1797 - Αθήνα, 12 Απριλίου 1867) ήταν Έλληνας οπλαρχηγός της επανάστασης του 1821 και αξιωματικός του ελληνικού στρατού. Ήταν ένας εκ των δολοφόνων του Οδυσσέα Ανδρούτσου.
Βιογραφία
Ο Μαμούρης γεννήθηκε το 1797 στη Δρέμισα Φωκίδος και σε ηλικία δεκαεπτά χρονών κατατάχτηκε στους ορεσίβιους κλέφτες της Στερεάς Ελλάδας. Ανήλθε μέχρι το βαθμό του αντιστράτηγου.Πέθανε στην Αθήνα στις 12 Απριλίου 1867 σε ηλικία 70 ετών. Ήταν παντρεμένος με την κόρη του Αθηναίου προύχοντα Ιωάννη Βλάχου. Γιος του ήταν ο υποστράτηγος Ηρακλής Μαμούρης. Ήταν αγωνιστής της Επανάστασης και στρατιωτικό στέλεχος της Καποδιστριακής και Οθωμανικής περιόδου, ήταν εξάδελφος του στρατηγού Γιάννη Γκούρα και έμεινε γνωστός ως «Γιάννης του Γκούρα». Διακρίθηκε σε μάχες στη Στερεά Ελλάδα και στην Αττική και πρωταγωνίστησε, συχνά, για το προσωπικό συμφέρον του, στις εμφύλιες συρράξεις των Ελλήνων. Υπήρξε ένας από τους βασανιστές και δολοφόνους του Οδυσσέα Ανδρούτσου.
Με την έναρξη της Ελληνική Επανάστασης του 1821 κατατάχτηκε, όπως και ο Γιάννης Γκούρας, υπό τις διαταγές του ισχυρού µεγαλοκαπετάνιου και αρματολού της Ανατολικής Στερεάς, Πανουργιά, συµµετέχοντας ως επικεφαλής μικρής ομάδας ενόπλων στις επιχειρήσεις που κατέληξαν στην άλωση της πόλης και του φρουρίου της Άµφισσας (Σάλωνα) στις 10 Απριλίου 1821. Μάλιστα, ανέλαβε την φύλαξη των αιχμαλώτων Οθωμανών οι οποίοι τελικά εκτελέστηκαν σχεδόν όλοι από τον, ξάδελφο του Μαμούρη, Γιάννη Γκούρα, με εντολή του Πανουργιά. Συμμετείχε υπό τον Ανδρούτσο στη μάχη της Γραβιάς και ήταν µεταξύ των 120 που δέχτηκαν να κλειστούν στο Χάνι της Γραβιάς, για να αντιµετωπίσουν τις δυνάµεις του οθωµανού πολέµαρχου Οµέρ Πασά Βρυώνη (8 Μαΐου 1821).Συμμετείχε υπό τον Γκούρα στη μάχη των Βασιλικών και επέτυχαν σηµαντική νίκη εναντίον ισχυρών οθωµανικών σωµάτων υπό τους Μπεϊράν Πασά, Σαχίν Αλή Πασά και Μεµίς Πασά. Στην μάχη του Μαραθώνα κατάστρεψε τους νέους γενίτσαρους μαζί με τον αρχηγό τους τον Ομέρ Πασά. Αργότερα, το 1822, πολέμησε υπό τις διαταγές του Γκούρα, διοριζόμενος ως υποφρούραρχος των στρατιωτών της Αθήνας, όπου πρωτοστάτησε μαζί με τον εξάδελφό του σε αυθαιρεσίες του εις βάρος των κατοίκων. Φόνευσε με το ίδιο του το χέρι τον αρχηγό της τουρκικής φρουράς Χάινταν.Κατά τη διάρκεια του Εμφυλίου, ευθυγραµµίστηκε, όπως και οι περισσότεροι οπλαρχηγοί της Ρούµελης, µε τη νικητήρια φατρία των Κουντουριωτών και του πολιτικού καθοδηγητή τους Αλέξανδρου Μαυροκορδάτου. Η επιλογή αυτή τον προικοδότησε µε κύρος και άνοδο στην στρατιωτική ιεραρχία. αριστερά|μικρογραφία|266x266εσ|Γιάννης Μαμούρης Όταν ο Οδυσσέας Ανδρούτσος ήρθε σε ρήξη µε την κυβέρνηση και ο Γκούρα ς ανέλαβε να συλλάβει τον τέως προστάτη του, ο Μαµούρης ανέλαβε τη φρουραρχία της Ακρόπολης. Ο Ανδρούτσος συνελήφθη από τον Γκούρα και φυλακίστηκε στην Ακρόπολη.
Το 1824 προβιβάστηκε σε χιλίαρχο. Δολοφόνησε στις 5 Ιουνίου του 1825, μαζι με τους Παπακώστα Τζαμάλα, Μήτρο της Τριανταφυλλίνας και το στρατιώτη Θεοχάρη από το Λιδωρίκι, τον Οδυσσέα Ανδρουτσο στη φυλακή του στην Ακρόπολη της Αθήνας, στραγγαλίζοντάς τον. Έπειτα πέταξαν το πτώμα από τον πύργο του Γουλά ώστε να φανεί πως ο θάνατος του θύματος προήλθε στην προσπάθειά του να αποδράσει. Αυτόπτης μάρτυρας της δολοφονίας υπήρξε, στο πρόσωπο του στρατιώτη Κωνσταντίνου Καλατζή, ο οποίος εκείνη τη βραδιά φύλαγε σκοπός. Πολλά χρόνια αργότερα αποκάλυψε την αλήθεια στον δικηγόρο Σπύρο Φόρτη και η διήγηση του δημοσιεύτηκε με καθυστέρηση στην εφημερίδα Καιροί της Αθήνας το 1898.
Βιβλιογραφικές Πηγές
Κατηγορία:Αγωνιστές του 1821 Κατηγορία:Έλληνες αξιωματικοί του πεζικού
CH10Si3
Ο μοριακός τύπος CH10Si3 μπορεί να αναφέρεται στα ακόλουθα τέσσερα (4) ισομερή θέσης:
Αλί Νταεΐ
Ο Αλί Νταεΐ (αγγλικά: Ali Daei, περσικά: علی دایی, ορθή προφορά: Αλί Ντοϊί, γενν. 21 Μαρτίου 1969) είναι Ιρανός πρώην επαγγελματίας ποδοσφαιριστής, ο οποίος αγωνιζόταν ως κεντρικός επιθετικός και νυν προπονητής και επιχειρηματίας. Αυτή τη στιγμή είναι ο ιδιοκτήτης και διευθύνων σύμβουλος της εταιρείας Νταεΐ Σπορτ (Daei Sport).
Πρώτα χρόνια
Ο Νταεΐ γεννήθηκε στο Αρνταμπίλ αρχαία πόλη του βορειοδυτικού Ιράν. Αποφοίτησε από το Τεχνολογικό Πανεπιστήμιο Σαρίφ στην Επιστήμη Υλικών (Μεταλλουργική) με πτυχίο B.Sc.. Έπαιξε για την ομάδα της πατρίδας του, Εστεγλάλ Αρνταμπίλ, όταν ήταν 19 ετών. Η επόμενη ομάδα του ήταν η Ταξιράνι ΦΚ στην Τεχεράνη, όπου έπαιξε για μία σεζόν, πριν ενταχθεί σε μία άλλη ομάδα της Τεχεράνης, την Μπανκ Τετζαράτ Φ.Κ.. Έμεινε τέσσερα χρόνια στην ομάδα, σημειώνοντας 49 γκολ σε 75 αγώνες. Η φήμη του Νταεΐ αποδίδεται κυρίως στην ιδιαίτερη ικανότητά του στο σκοράρισμα.
Μετακίνηση στην Ευρώπη
Το 1994, ο Νταεΐ εντάχθηκε σε μια από τις κορυφαίες ομάδες της χώρας, την Περσέπολις. Μετά την εντυπωσιακή του απόδοση στο Ασιατικό Κύπελλο του 1996, ο Νταεΐ υπέγραψε συμβόλαιο με την Αρμίνια Μπίλεφελντ της Μπούντεσλιγκα, μαζί με τον συμπατριώτη του, Καρίμ Μπαγκερί σημειώνοντας 7 τέρματα σε 25 αγώνες.
Έγινε ο πρώτος Ασιάτης παίκτης που εμφανίστηκε σε αγώνα του Τσάμπιονς Λιγκ. Ωστόσο, στη Μπάγερν Μονάχου βρέθηκε χαμηλά στην ιεραρχία επιλογής. Αυτό, σε συνδυασμό με τον πρόγραμμα αγώνων της Εθνικής Ιράν, έκανε τον Νταεΐ να έχει βρει πολύ λίγο χρόνο για να παίξει. Ήταν δυσαρεστημένος με τη θέση του στην ομάδα και αποφάσισε να μετακομίσει στη Χέρτα Βερολίνου πριν από το τέλος του τριετούς συμβολαίου του, όταν ο Μπάγερν κέρδισε τον τίτλο της Μπουντεσλίγκα του 1999. Σημείωσε το πρώτο και δεύτερο γκολ του στο Τσάμπιονς Λιγκ στις 21 Σεπτεμβρίου 1999 σε αγώνα της φάσης ομίλων απέναντι στην Τσέλσι, στη νίκη της Χέρτα με 2-1. Σκόραρε επίσης στην ισοπαλία με 1-1 εναντίον της Μίλαν στο Σαν Σίρο. Ωστόσο, ακόμη και στη Χέρτα δεν ήταν ένας εξαιρετικά σημαντικός παίκτης, καθώς ήταν μόνο ένας από τους πολλούς επιτυχημένους παίκτες της ομάδας, οι οποίοι επρόκειτο να εκπληρώσουν τα όνειρα της Χέρτα στο Τσάμπιονς Λιγκ. Με τη Χέρτα σημείωσε μόνο 7 γκολ σε 44 συμμετοχές.
Επιστροφή στην Ασία
Ο Νταεΐ έπαιζε σε πολλά φιλικά στην ηπειρωτική χώρα απέναντι σε αντιπάλους παγκόσμια κλάσης, αλλά δεν μπόρεσε να διατηρήσει μια σταθερή θέση στην αρχική σύνθεση του συλλόγου του. Το 2001, δεν ήταν μεταξύ των κορυφαίων σκόρερ στον προκριματικό γύρο της Ασίας και δεν κατάφερε να προκριθεί με το Ιράν στο Παγκόσμιο Κύπελλο ως αρχηγός για πρώτη φορά. Έγινε μέλος του πρωταθλήματος ΗΑΕ σε ηλικία 34 ετών, υπογράφοντας συμβόλαιο με την Αλ Σαμπάμπ Αλ Αραμπί Κλαμπ Ντουμπάι, με ελεύθερη μεταγραφή. Το 2003 αποχώρησε από την ομάδα των ΗΑΕ και εντάχθηκε στην παλιά του ομάδα στην Τεχεράνη, την Περσέπολις. Μετακόμισε από την Περσέπολις στη Σάμπα Μπάτερι, με ελεύθερη μεταγραφή, με μικρό συμβόλαιο.
Πέρασε δύο χρόνια στη Σάμπα Μπάτερι, σημειώνοντας 23 γκολ, κερδίζοντας το Κύπελλο Ιράν και συμμετέχοντας στο ΑΦΚ Τσάμπιονς Λικγ. Μετά το Παγκόσμιο Κύπελλο του 2006 υπέγραψε σε μία άλλη ομάδα της Τεχεράνης, τη Σαϊπά, την 1η Αυγούστου 2006.
thumb|250px|Ο Νταεΐ αριστερά ως αρχηγός της Σάμπα το 2004
Διεθνής καριέρα
Ο Νταεΐ κλήθηκε στην Εθνική Ιράν στις 6 Ιουνίου 1993 για το Κύπελλο ΟΟΣ που πραγματοποιήθηκε στην Τεχεράνη, όπου έκανε το ντεμπούτο του για το Ιράν εναντίον του Πακιστάν. Το πρώτο του γκολ σημειώθηκε αμέσως μετά απέναντι στην Ταϊβάν. Συνέχισε τις εμφανίσεις στην εθνική ομάδα του και ανακηρύχθηκε πρώτος σκόρερ του τελικού προκριματικού γύρου της Ασίας για το Παγκόσμιο Κύπελλο του 1994, με 4 γκολ σε 5 αγώνες.
Έτσι, έφτασε τις 100 συμμετοχές. Σε προκριματικό αγώνα του Ασιατικού Κυπέλλου στις 28 Νοεμβρίου 2003 στην Τεχεράνη με αντίπαλο το Λιβάνο, σημείωσε το 85ο διεθνές του γκολ, ξεπερνώντας τον Ούγγρο θρύλο Φέρεντς Πούσκας στην πρώτη θέση στον κατάλογο ποδοσφαιριστών με 50 ή περισσότερα διεθνή γκολ. Στις 17 Νοεμβρίου 2004 σημείωσε τέσσερα γκολ απέναντι στο Λάος σε προκριματικό αγώνα του Παγκοσμίου Κυπέλλου 2006, φτάνοντας τα 102 τέρματα και έγινε ο πρώτος παίκτης που σημείωσε 100 γκολ με εθνική ομάδα. Και εκείνη τη χρονιά ήταν ο κορυφαίος διεθνής σκόρερ της χρονιάς της IFFHS. Σημείωσε 27 γκολ σε διεθνή φιλικά, 23 σε προκριματικά του Ασιατικού Κυπέλλου, 14 σε τελική φάση του Ασιατικού Κυπέλλου, 9 στους Ασιατικούς Αγώνες και 36 σε προκριματικά του Παγκοσμίου Κυπέλλου. Διατήρησε το ρεκόρ κόσμου για 18 περίπου χρόνια. Με 148 συμμετοχές για το Ιράν ήταν κάτοχος του ρεκόρ διεθνών συμμετοχών της χώρας, ενώ με 109 γκολ ο κορυφαίος της ηπείρου του. Παρά την κριτική για την φυσική του κατάσταση, ο Νταεΐ αγωνίστηκε στο Παγκόσμιο Κύπελλο του 2006.
Κολεγιακή σταδιοδρομία
Ο Νταεΐ ήταν αρχηγός της ποδοσφαιρικής ομάδας του Ισλαμικού Πανεπιστημίου Αζάντ στους Παγκόσμιους Διαπανεπιστημιακούς Αγώνες του 2007, σημειώνοντας χατ-τρικ στον τελικό αγώνα εναντίον του Πανεπιστημίου του Όσιγιεκ, όπου η ομάδα κέρδισε το χρυσό μετάλλιο.
Προπονητής
Στην καλοκαιρινή Πανεπιστημιάδα του 2007, ο Νταεΐ ήταν υπεύθυνος ως προπονητής της Εθνικής ομάδας φοιτητών του Ιράν. Διετέλεσε τεχνικός διευθυντής της ομάδας του Ισλαμικού Πανεπιστημίου Αζάντ στους Παγκόσμιους Διαπανεπιστημιακούς Αγώνες του 2009.
Εθνική Ιράν
Στις 2 Μαρτίου 2008, η Ποδοσφαιρική Ομοσπονδία Ισλαμικής Δημοκρατίας του Ιράν πρόσλαβε επίσημα τον Νταεΐ ως νέο προπονητή της Εθνικής Ιράν. Παρόλο που παραδέχθηκε ότι ο ορισμός του ως προπονητής της Εθνικής ομάδας ήταν «έκπληξη», ο Νταεΐ αρνήθηκε να αφήσει την τρέχουσα προπονητική του δουλειά στη Σαϊπά και συνεπώς ανέλαβε διπλή σταδιοδρομία ως προπονητής έως ότου η Σαίπα προκρίθηκε στους προημιτελικούς του ΑΦΚ Τσάμπιονς Λιγκ, όπου ακολούθως ο Νταεΐ αποχώρησε από τη Σαίπα με αμοιβαία συγκατάθεση. Ενώ ο Νταεΐ οδήγησε το Ιράν σε αξιοσέβαστο ρεκόρ 16-6, η τρίτη του ήττα στις 28 Μαρτίου 2009 από τη Σαουδική Αραβία με 1-0 στην Τεχεράνη, αποδείχθηκε ο τελευταίος αγώνας. Κατά τη διάρκεια της θητείας του ως προπονητή της Εθνικής Ιράν, η ομάδα έφερε τα πιο άσχημα αποτελέσματα προκριματικών του Παγκοσμίου Κυπέλλου στην ιστορία της, με μία μόνο νίκη σε 5 αγώνες. Μετά την ήττα στον προκριματικό του Παγκόσμιου Κυπέλλου 2010, ο Νταεΐ απολύθηκε από προπονητής μετά τον αγώνα. Ενώ εισήγαγε πολλούς νέους παίκτες η ομάδα του Νταεΐ ήταν συχνά σε ρευστότητα ως προς το ποιος θα καλούνταν σε έναν αγώνα.
Περσέπολις
αριστερά|μικρογραφία| Ο Νταεΐ σε αγώνα της Περσέπολις εναντίον της [[Ναφτ Τεχεράνης, 23 Αυγούστου 2013.]] Στις 28 Δεκεμβρίου 2009, επιλέχθηκε ως προπονητής της Περσέπολις. Στο τέλος της σεζόν 2009–10, η Περσέπολις τερμάτισε τέταρτη στο πρωτάθλημα, αλλά κατέκτησε το Κύπελλο Ιράν. Τη σεζόν 2010–11, η Περσέπολις τερμάτισε τέταρτη στο πρωτάθλημα και αποκλείστηκε στη φάση ομίλων του ΑΦΚ Τσάμπιονς Λιγκ, αλλά στο τέλος της σεζόν κέρδισε το Κύπελλο 2010–11. Ο Νταεΐ είχε πολλούς ανθρώπους εναντίον του ενώ ήταν στην Περσέπολις, συμπεριλαμβανομένου του προέδρου Χαμπίμπ Κασανί για τον οποίο δήλωσε ότι «δεν θα συνεργαστώ άλλο με τον Κασάνι». Στις 21 Ιουνίου 2011, ο Νταεΐ παραιτήθηκε από το σύλλογο.
Επιστροφή στην Περσέπολις
Στις 20 Μαΐου 2013, ο Νταεΐ υπέγραψε τριετές συμβόλαιο με την Περσέπολις, ύστερα από μακροχρόνιες διαπραγματεύσεις. Ήταν η δεύτερη φορά που υπέγραψε με την Περσέπολις και ξεκίνησε επίσημα το έργο του με την ομάδα την 1η Ιουνίου 2013. Ο πρώτος αγώνας ήρθε εναντίον του Τράκτορ, τον οποίο κέρδισε η Περσέπολις με 1-0. Στο τέλος της πρώτης σεζόν του η ομάδα τερμάτισε δεύτερη. Ο Νταεΐ απολύθηκε στις 10 Σεπτεμβρίου 2014, μετά από ένα κακό ξεκίνημα τη σεζόν 2014-15.
Σάμπα Κομ
Την 1η Ιουλίου 2015, έγινε προπονητής της Σάμπα Κομ, υπογράφοντας συμβόλαιο δύο ετών. Σε δύο σεζόν με την ομάδα τερμάτισε στην ένατη και έβδομη θέση στο πρωτάθλημα, αντίστοιχα. Έφυγε από τη Σαμπά Κομ μερικές εβδομάδες πριν από την έναρξη της σεζόν 2016-17, λόγω της αβεβαιότητας στην κατάσταση ιδιοκτησίας της ομάδας.
Ναφτ Τεχεράνης
Ο Νταεΐ έχει προπονητής της Ναφτ Τεχεράνης στις 5 Ιουλίου 2016, υπογράφοντας διετές συμβόλαιο. Οδήγησε την ομάδα στην κατάκτηση του Κυπέλλου Ιράν, αλλά αποχώρησε από την ομάδα στο τέλος της σεζόν.
Επιστροφή στη Σαϊπά
Ο Νταεΐ έγινε προπονητής της Σαϊπά στις 17 Μαΐου 2017 και έμεινε για δύο σεζόν στην ομάδα, πριν απολυθεί στο τέλος της σεζόν 2018-19.
Επιχειρηματική δραστηριότητα και φιλανθρωπία
Ο Νταεΐ κατέχει τη δική του εταιρεία κατασκευής εμφανίσεων ποδοσφαίρου με την επωνυμία Daei Sport's Wears & Equipment, όπου φτιάχνει αθλητικά είδη για αθλητικούς συλλόγους στο Ιράν σε διάφορους τομείς και για συλλόγους πρωταθλημάτων παγκοσμίως. Η εταιρεία του έφτιαχνε επίσης φανέλες για την Εθνική Ιράν. Έχει κάνει πολύ σημαντικές φιλανθρωπικές δωρεές και έχει εμφανιστεί σε φιλανθρωπικούς αγώνες ποδοσφαίρου σε όλο τον κόσμο (εμφανίστηκε στον αγώνα Κόσμος εναντίον Βοσνίας, μαζί με τον Ρομπέρτο Μπάτζο και άλλους). Εμφανίστηκε επίσης σε μια διαφήμιση της UNICEF και συνεργάζεται τακτικά με τον οργανισμό.
Συλλογικές
Μπάγερν Μονάχου
Σάμπα Μπάτερι
Σαϊπά
Διεθνείς
Ιράν U23
Ιράν
Προπονητής
Σαίπα
Ιράν
Ναφτ Τεχεράνης
Εξωτερικοί σύνδεσμοι
Κατηγορία:Ιρανοί ποδοσφαιριστές Κατηγορία:Επιθετικοί ποδοσφαιριστές Κατηγορία:Ιρανοί Σιίτες Μουσουλμάνοι Κατηγορία:Ποδοσφαιριστές ολυμπιακής ομάδας Ιράν Κατηγορία:Ποδοσφαιριστές Εθνικής Ιράν Κατηγορία:Ποδοσφαιριστές Ασιατικού Κυπέλλου Εθνών 1996 Κατηγορία:Ποδοσφαιριστές Παγκοσμίου Κυπέλλου 1998 Κατηγορία:Αθλητές στους Ασιατικούς Αγώνες 1998 Κατηγορία:Ποδοσφαιριστές Ασιατικού Κυπέλλου Εθνών 2000 Κατηγορία:Αθλητές στους Ασιατικούς Αγώνες 2002 Κατηγορία:Ποδοσφαιριστές Ασιατικού Κυπέλλου Εθνών 2004 Κατηγορία:Ποδοσφαιριστές Παγκοσμίου Κυπέλλου 2006 Κατηγορία:Νικητές βραβείου Ασιάτη Ποδοσφαιριστή της Χρονιάς Κατηγορία:FIFA Century Club Κατηγορία:Ποδοσφαιριστές ΦΚ Περσέπολις Κατηγορία:Ποδοσφαιριστές Προ Λιγκ Ιράν Κατηγορία:Ποδοσφαιριστές Αλ Σαντ Κατηγορία:Ποδοσφαιριστές Πρωταθλήματος Κατάρ Κατηγορία:Ξένοι ποδοσφαιριστές στο Κατάρ Κατηγορία:Ποδοσφαιριστές Αρμίνια Μπίλεφελντ Κατηγορία:Ποδοσφαιριστές Μπούντεσλιγκα Κατηγορία:Ξένοι ποδοσφαιριστές στη Γερμανία Κατηγορία:Ποδοσφαιριστές Μπάγερν Μονάχου Κατηγορία:Ποδοσφαιριστές Χέρτα Βερολίνου Κατηγορία:Ποδοσφαιριστές Αλ Σαμπάμπ Αλ Αραμπί Κλαμπ Ντουμπάι Κατηγορία:Ποδοσφαιριστές Προ Λιγκ ΗΑΕ Κατηγορία:Ποδοσφαιριστές Σάμπα Κομ Φ.Κ. Κατηγορία:Ποδοσφαιριστές Σαϊπά ΦΚ Κατηγορία:Αποδέκτες του Τάγματος του Θάρρους (Ιράν) Κατηγορία:Πρέσβεις Καλής Θέλησης της UNICEF Κατηγορία:Ιρανοί επιχειρηματίες Κατηγορία:Ιρανοί προπονητές ποδοσφαίρου Κατηγορία:Προπονητές ποδοσφαίρου Εθνικής Ιράν
NBA 1954-55
H αγωνιστική περίοδος 1954-55 ήταν η ένατη στην ιστορία του NBA. Στο πρωτάθλημα έλαβαν μέρος 8 ομάδες και έδωσαν 72 παιχνίδια η κάθε μία στα πλαίσια της κανονικής περιόδου. Ακολούθησαν τα πλέι-οφ, όπου οι Σίρακιουζ Νάσιοναλς κέρδισαν τους Φορτ Γουέιν Πίστονς με 4-3 νίκες στους τελικούς και κατέκτησαν τον τίτλο για πρώτη φορά στην ιστορία τους.
Κορυφαίοι στατιστικών
Σημ.: Μέχρι την αγωνιστική περίοδο 1969-70, οι κορυφαίοι σε πόντους, ριμπάουντ και ασίστ καθορίζονταν με βάση το σύνολο και όχι τον μέσο όρο.
Βαλκανικοί Αγώνες Στίβου 1983
Οι 42οι Βαλκανικοί Αγώνες Στίβου 1983 έγιναν στη Σμύρνη. Συμμετείχαν πέντε βαλκανικές χώρες, δηλαδή όλες πλην της Αλβανίας. Νικήτριες ήταν η Ελλάδα στους άνδρες, σε 23 αγωνίσματα, και η Ρουμανία στις γυναίκες, σε 16 αγωνίσματα.
Πηγές
Κατηγορία:Βαλκανικοί Αγώνες Στίβου Κατηγορία:Στίβος το 1983 Κατηγορία:Αθλητισμός στη Σμύρνη
Πανελλήνιο πρωτάθλημα στίβου γυναικών 1967
Το ΛΒ΄ Πανελλήνιο πρωτάθλημα στίβου γυναικών 1967 διεξήχθη από τις 6 ως τις 8 Ιουνίου 1967 στο Στάδιο Καραϊσκάκη, στον Πειραιά, εκτός από το πένταθλο γυναικών που είχε γίνει στις 27-28 Μαΐου στο Στάδιο Νέας Σμύρνης. Πρωταθλητής σύλλογος αναδείχθηκε ο Πανιώνιος για 15η συνεχόμενη φορά.
Πηγές
Γυναικων Κατηγορία:Στίβος το 1967 Κατηγορία:Διοργανώσεις στίβου στον Πειραιά
3047 Γκαίτε
Ο Γκαίτε (Goethe) είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 12,7. Ανακαλύφθηκε το 1960 από τον Ολλανδοαμερικανό αστρονόμο Τομ Γκέρελς, που παρατηρούσε από το Αστεροσκοπείο του Πάλομαρ, καθώς και από το ζεύγος Ολλανδών αστρονόμων Κορνέλις Γιοχάνες βαν Χούτεν και Ίνγκριντ βαν Χούτεν-Γκρένεβελντ, και πήρε το όνομά του προς τιμή του Γερμανού ποιητή Γιόχαν Βόλφγκανγκ Γκαίτε.
Τα φυσικά χαρακτηριστικά του Γκαίτε είναι άγνωστα.
Εξωτερικοί σύνδεσμοι-πηγές
Γκαιτε
Καλλίστρατος
Ο Καλλίστρατος ήταν Έλληνας σοφιστής και ρήτορας και ήκμασε πιθανώς τον 3ο ή τον 4ο αι. Έγραψε το Ἐκφράσεις, γνωστό και με τον λατινικό τίτλο Statuarum descriptiones, το οποίο περιλαμβάνει περιγραφές δεκατεσσάρων τεχνέργων σε πέτρα ή ορείχαλκο από διακεκριμένους καλλιτέχνες. Αυτό το μικρό έργο συνήθως παρουσιάζεται με το Εικόνες του Φιλόστρατου, του οποίου η μορφή μιμείται.
Εξωτερικοί σύνδεσμοι
Κατηγορία:Αρχαίοι Έλληνες ρήτορες Κατηγορία:Σοφιστές
Limassol Arena
Το Alphamega Stadium είναι στάδιο ποδοσφαίρου πρώτης κατηγορίας στο Κολόσσι. Το στάδιο ανήκει στον Κυπριακό Οργανισμό Αθλητισμού (ΚΟΑ), ενώ διαχειριστές του σταδίου είναι οι τρεις ποδοσφαιρικές ομάδες της Λεμεσού, ΑΕΛ, Απόλλων και Άρης.
Όνομα
Το στάδιο ονομάζεται Alphamega Stadium. Η ονομασία αυτή προέκυψε από χορηγική συνεργασία μεταξύ της εταιρείας διαχείρισης του σταδίου και των υπεραγορών Αλφαμέγα για την χρήση του ονόματος των υπεραγορών ως την εμπορική επωνυμία του σταδίου.
Ιστορικό
Αρχικά, το στάδιο θα κατασκευαζόταν από την ΑΕΛ και τον Άρη, στον ίδιο χώρο, στο μέρος της έκτασης που είχε παραχωρηθεί στις δύο ομάδες σε προηγούμενα χρόνια. Οι δύο ομάδες επέλεξαν τον αρχιτέκτονα Πέτρος Κονταρίδης, ο οποίος ετοίμασε τα σχέδια του σταδίου. Ο Απόλλωνας σκόπευε να δημιουργήσει δικό του στάδιο. Μετά την οικονομική κρίση του 2013, ο Απόλλωνας συμφώνησε να κατασκευάσει ένα στάδιο μαζί με τις άλλες δύο ομάδες. Μετά την εξέλιξη αυτή τα σχέδια τροποποιήθηκαν.
Λόγω του αυξημένου κόστους που δεν μπορούσαν να αναλάβουν οι ομάδες αλλά και λόγω του γεγονότος ότι το υφιστάμενο στάδιο της Λεμεσού, το Τσίρειο, είχε αρκετά προβλήματα και η πόλη χρειαζόταν καινούργιο στάδιο, ο ΚΟΑ αποφάσισε να χρηματοδοτήσει το έργο.
Ωστόσο, επειδή το έργο δεν θα ήταν κρατικό αλλά θα άνηκε σε άλλους χρήστες και θα ξεπερνούσε τα 15 εκατομμύρια ευρώ χρηματοδότησης, η χρηματοδότηση αυτή έπρεπε να εγκριθεί από την Ευρωπαϊκή Επιτροπή Ανταγωνισμού.
Η Ευρωπαϊκή Επιτροπή Ανταγωνισμού θεώρησε παράνομη την χρηματοδότηση αυτή γιατί το στάδιο θα άνηκε στις ομάδες, οπόταν προέκυπτε προνομιακή μεταχείριση από το κράτος για τις ομάδες αυτές εις βάρος άλλων ομάδων. Για τον λόγο αυτό η γη μεταβιβάστηκε στον ΚΟΑ, ο οποίος ανέλαβε την χρηματοδότηση του έργο και αποτελεί τον ιδιοκτήτη του σταδίου. Ο ΚΟΑ θα παραχωρήσει στις τρεις ομάδες τη διαχείριση του σταδίου.
Οι υπογραφές των συμβολαίων κατασκευής μεταξύ ΚΟΑ και της κοινοπραξίας CYFIELD – NEOPHYTOU J.V. που ανέλαβε να χτίσει το γήπεδο πραγματοποιήθηκαν στις 4 Ιανουαρίου 2019. Η κατασκευή του σταδίου ξεκίνησε στις 28 Ιανουαρίου 2019.
Το στάδιο εγκαινιάστηκε στις 25 Νοεμβρίου 2022.
Χρηματοδότηση
Το κόστος της κατασκευής του γηπέδου εκτιμάται σε περίπου €31,333 εκατομμύρια. 3 εκατ. euro είναι χορηγία των Υπεραγορών ΑλφαΜέγα για να δοθεί το όνομα που έχει τώρα
Εγκαταστάσεις
Το στάδιο ανήκει στην κατηγορία 4 της UEFA, την ανώτατη κατηγορία.
Συγκοινωνιακή εξυπηρέτηση
Το στάδιο κατασκευάζεται σε γη δίπλα από τον συτοκινητόδρομο Λεμεσού-Πάφου.
Παραπομπές
Κατηγορία:Στάδια ποδοσφαίρου στην Κύπρο Κατηγορία:ΑΕΛ Λεμεσού (ποδόσφαιρο) Κατηγορία:Απόλλων Λεμεσού (ποδόσφαιρο ανδρών) Κατηγορία:Άρης Λεμεσού (ποδόσφαιρο ανδρών) Κατηγορία:Κολόσσι
Κύπελλο Πρωταθλητριών Ομάδων Ευρώπης 1964-65
Το κύπελλο πρωταθλητριών της περιόδου 1964-65 ήταν το δέκατο από την καθιέρωση του θεσμού. Η Ίντερ του διάσημου Αργεντινού προπονητή Eλένιο Eρέρα κυριάρχησε στην Ευρώπη κατακτώντας για δεύτερη συνεχόμενη φορά το κύπελλο πρωταθλητριών, νικώντας στον τελικό 1-0 την Μπενφίκα. Σκόρερ ο Βραζιλιάνος Ζαΐρ στο 42'. Αμυντικός στυλοβάτης της ήταν ο περίφημος Τζατσίντο Φακέτι. Ο τελικός διεξήχθη στις 27 Μαΐου στο Μιλάνο και τον παρακολούθησαν 89.000 θεατές. Αναλυτικά τα αποτελέσματα της διοργάνωσης:
Προκριματική φάση
Σημειώσεις <references group="σ."/>
Προημιτελική φάση
Σημειώσεις <references group="σ."/>
Βομβιστικές επιθέσεις στη Μαδρίτη το 2004
thumb|Ο [[Σιδηροδρομικός Σταθμός Μαδρίτης Ατότσα|σταθμός Ατότσα.]] Οι βομβιστικές επιθέσεις στη Μαδρίτη τις 11 Μαρτίου 2004 ήταν σχεδόν ταυτόχρονες, συντονισμένες επιθέσεις στο σύστημα προαστιακού σιδηροδρόμου της πόλης, το πρωί τις 11 Μαρτίου 2004. Οι εκρήξεις σκότωσαν 191 ανθρώπους και τραυμάτισαν άλλους 1.800. Η επίσημη έρευνα από τις Ισπανικές δικαστικές αρχές κατέληξε ότι οι επιθέσεις οργανώθηκαν από ένα τρομοκρατικό πυρήνα του οποίου πρότυπο ήταν η Αλ Κάιντα, αλλά δεν έχει βρεθεί άμεση συμμετοχή της αλ Κάιντα στο τρομοκρατικό χτύπημα. Οι επιθέσεις έλαβαν χώρα τρεις μέρες πριν τις βουλευτικές εκλογές στην Ισπανία και δυόμιση χρόνια μετά τις επιθέσεις της 11ης Σεπτεμβρίου 2001 στις Ηνωμένες Πολιτείες.
Χρονικό
Όλα τα τέσσερα τρένα αναχώρησαν από την Αλκαλά ντε Ενάρες ανάμεσα στις 07:01 και 07:14. Οι εκρήξεις συνέβησαν ανάμεσα στις 07:37 και 07:40, όπως περιγράφονται παρακάτω (η ώρα είναι η τοπική ώρα, UTC +1):
Ευθύνη
Η άμεση αντίδραση στις επιθέσεις ήταν πολλές συνεντεύξεις τύπου από τον Ισπανό πρωθυπουργό Χοσέ Μαρία Αθνάρ στις οποίες κατηγορούσε την ΕΤΑ, η οποία ευθύνεται για αρκετές τρομοκρατικές επιθέσεις στην Ισπανία, θεωρία στην οποία η κυβέρνηση επέμεινε για δύο ημέρες. Παρόλα αυτά, η ΕΤΑ, η οποία συνήθως αναλαμβάνει την ευθύνη για τις επιθέσεις που πραγματοποιεί, αρνήθηκε ότι είχε σχέση με την επίθεση.
Στις 14 Μαρτίου 2004, ο Αμπού Ντουτζάνα αλ-Αφγκάνι, ένας φερόμενος ως ομιλητής της αλ-Κάιντα στην Ευρώπη, ανέλαβε μέσω βιντεοκασέτας την ευθύνη για τις επιθέσεις. Σύμφωνα με τα λεγόμενά του, οι επιθέσεις ήταν αντίποινα για τη συμμετοχή ισπανικών στρατευμάτων στον πόλεμο του Ιράκ.
Οι δικαστικές αρχές ανακοίνωσαν ότι μια ομάδα Μαροκινών, Σύριων και Αλγερινών Μουσουλμάνων μαζί με δύο πληροφοριοδότες της πολιτοφυλακής και της αστυνομίας ήταν ύποπτοι για την επίθεση. Στις 11 Απριλίου 2006, ο δικαστής Χουάν δελ Όλμο κατηγόρησε 29 υπόπτους για τη συμμετοχή τους στις επιθέσεις. Δεν βρέθηκαν στοιχεία για τη συμμετοχή της αλ-Κάιντα. Τον Αύγουστο του 2007, η αλ-Κάιντα δήλωσε «περήφανη» για την επίθεση.
Παραπομπές
Κατηγορία:Μαδρίτη Κατηγορία:Τρομοκρατικά γεγονότα Κατηγορία:Τρομοκρατία στην Ισπανία Κατηγορία:2004
Πέτρος Γουναράκης
Ο Πέτρος Γουναράκης (21 Ιανουαρίου 1893 - 1976) ήταν Έλληνας δικηγόρος και υπουργός.
Βιογραφία
Ήταν γιος του Νικόλαου Γουναράκη, πρώην υπουργού. Σπούδασε νομικά και οικονομικές επιστήμες στη Γενεύη και έπειτα σε γαλλικά και γερμανικά πανεπιστήμια.
Σταδιοδρόμησε ως δικηγόρος στην Αθήνα και αργότερα (1946-1952) έγινε υποδιοικητής της Εθνικής Τράπεζας. Υπήρξε μεταξύ άλλων γενικός γραμματέας της Ύπατης Αρμοστείας Σμύρνης από το 1919 ως το 1922 πρόεδρος της ΔΕΗ από το 1956 ως το 1962.
Υπηρέτησε ως υπουργός Εσωτερικών στις κυβερνήσεις Βούλγαρη και Αρχιεπισκόπου Δαμασκηνού από τις 30 Αυγούστου 1945 ως την 1η Νοεμβρίου 1945.
Έγραψε 2 βιβλία για τη συνθήκη της Λωζάνης και το "Σελίδες τινές επί της επεμβάσεως των κυβερνήσεων κατοχής εις τα της Εθνικής Τραπέζης της Ελλάδος ", το 1945.
Παραπομπές
Κατηγορία:Έλληνες υπουργοί Εσωτερικών Γουναράκης